Ζεφύρι

Το Ζεφύρι είναι περιοχή του πολεοδομικού συγκροτήματος Αθηνών, στο βορειοδυτικό κομμάτι της Περιφέρειας Αττικής. Από την 1η Ιανουαρίου 2011 με το νόμο 3852/2010 ενσωματώθηκε στο Δήμο Φυλής.

Συγκοινωνιακά εξυπηρετείται από τη λεωφορειακή γραμμή 735 (Αχαρναί-Ζεφύρι-Σταθμός Κάτω Πατησίων). Η έξοδος 6 της Αττικής Οδού μετά το τούνελ "Ζεφύρι" προς Ελευσίνα, εξυπηρετεί επίσης όσους κινούνται με το αυτοκίνητο. Στην έξοδο αυτή λειτουργεί και στάση του προαστιακού σιδηρόδρομου.   

 Εξέλιξη πληθυσμού 
ΈτοςΠληθυσμός19814.90619918.98520018.86020119.45420219.901
 Ονομασία 
Όσον αφορά το όνομα της πόλης, υπάρχουν δύο ιστορίες. Η μία ιστορία λεει ότι το Ζεφύρι πήρε το όνομα από ένα πηγάδι που υπήρχε παλιά και το χρησιμοποιούσαν για να ποτίζουν τα ζώα. Το πηγάδι αυτό το είχαν ονομάσει Ζωφριά. Η δεύτερη περίπτωση είναι να πήρε το όνομα εξαιτίας του ανέμου Ζέφυρου, που ήταν έντονος στην περιοχή. Το Ζεφύρι ανήκε στον δήμο Αχαρνών μέχρι το 1967 που αποσπάστηκε από το Μενίδι και έγινε κοινότητα. Μέχρι το 1967 οι κάτοικοι ήταν ελάχιστοι, χωρίς ρεύμα, χωρίς νερό και ένα μοναδικό τηλέφωνο για τις ανάγκες όλων. Το Ζεφύρι ονομαζόταν Ζοφριά μέχρι το 1963 οπότε και μετονομάστηκε σε Βασίλισσα ΦρειδερίκηΠανδέκτης, μετονομασίες οικισμών της Ελλάδας, ονομασία που διατήρησε μέχρι το 1967. Την χρονιά αυτή μετονομάστηκε σε Ζεφύρι.Πανδέκτης, μετονομασίες οικισμών της Ελλάδας

 Διοικητική ιστορία 
Η κοινότητα Ζεφυρίου συστάθηκε στις 9 Φεβρουαρίου 1967 με την απόσπαση του οικισμού Ζεφύριον από το δήμο Αχαρνών και τον ορισμό του ως έδρα της κοινότητας. Αναγνωρίστηκε σε δήμο στις 22 Αυγούστου 1990 και λειτούργησε ως δήμος ως την κατάργησή του το 2010 και την προσάρτησή του στο δήμο Φυλής.

 Κοινοτάρχες και δήμαρχοι 
Διάρκεια θητείαςΚάτοχος  Σημειώσεις+Κοινότητα Ζεφυρίου (1967-1990)1967-1978Πρόεδροι της Κοινότητας Ζεφυρίου1979-1990Κωνσταντίνος ΛιάροςΕκλεγείς το 1978 με ποσοστό 47,8% και επανεξελέγη το 1982 με 48,9%.  Δήμος Ζεφυρίου (1990-2010)1991-1994Απόστολος Ζέρβας  Νικητής των εκλογών του 1990 με ποσοστό 41,3%.1995-1998Κωνσταντίνος Λιάρος Κέρδισε τις εκλογές του 1994 με 50,3%.1999-2002Απόστολος Ζέρβας Δεύτερη θητεία. Εξελέγη το 1998 με 52,3%. Πρόεδρος του Δημοτικού Συμβουλίου (2007-10). Απεβίωσε στις 25 Ιανουαρίου 2021, αφήνοντας συγγραφικό έργο Πέθανε ο πρώην δήμαρχος Ζεφυρίου, Απόστολος Ζέρβας , aftodioikisi.gr,  26 Ιανουαρίου 2021..2003-2006Κωνσταντίνος ΠαπαχρήστοςΕξελέγη το 2002 με ποσοστό 53,8%.2007-2010Φωτεινή ΓιαννοπούλουΠρώτη γυναίκα δήμαρχος Ζεφυρίου. Εξελέγη το 2006 με 43,6%. Τελευταία δήμαρχος Ζεφυρίου. Δήμος Φυλής (2011-σήμερα)2011-σήμερα

 Παραπομπές 

Εξωτερικοί σύνδεσμοι
 www.zefyri.net
 www.zefiri.gov.gr



Κατηγορία:Δήμος Φυλής
Κατηγορία:Αττική-επέκταση
Κατηγορία:Κωμοπόλεις της Αττικής
Κατηγορία:Δήμοι και Κοινότητες της Αττικής